1999/23/EY: Neuvoston päätös, tehty 14 päivänä joulukuuta 1998, energia-alan kansainvälisen yhteistyön edistämistä koskevasta monivuotisesta ohjelmasta (1998-2002)



Virallinen lehti nro L 007 , 13/01/1999 s. 0023 - 0027



NEUVOSTON PÄÄTÖS, tehty 14 päivänä joulukuuta 1998, energia-alan kansainvälisen yhteistyön edistämistä koskevasta monivuotisesta ohjelmasta (1998-2002) (1999/23/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 235 artiklan, ottaa huomioon komission ehdotuksen, ottaa huomioon Euroopan parlamentin lausunnon (1), ottaa huomioon talous- ja sosiaalikomitean lausunnon (2), ottaa huomioon alueiden komitean lausunnon (3), sekä katsoo, että (1) yhteisön yritysten kilpailukykyyn, hankintavarmuuteen ja ympäristönsuojeluun liittyvistä syistä energiakysymykset ovat tärkeä osa unionin kansainvälistä toimintaa, (2) yhteisö on sitoutunut jatkamaan energia-alan kansainvälistä yhteistyötä, koska se on liittynyt energiaperuskirjasta tehtyyn sopimukseen ja ilmastonmuutoksesta tehtyyn Yhdistyneiden kansakuntien yleissopimukseen, (3) 18 päivänä marraskuuta 1992 tehdyissä neuvoston päätelmissä, jotka koskivat puhtaan ja tehokkaan energiateknologian edistämiseksi tehtävän kehitysyhteistyön suuntaviivoja, painotettiin, että kaikkien kehitysmaiden kanssa harjoitettavan energia-alan yhteistyön keskeinen tavoite on tehokkaan energiapolitiikan toteuttaminen, (4) kuten valkoisesta kirjasta "Euroopan unionin energiapolitiikka" 8 päivänä heinäkuuta 1996 annetussa neuvoston päätöslauselmassa (4) korostettiin, yhteisön ulkopuolella tapahtuva kehitys vaikuttaa yhä enemmän yhteisön energia-alan kehitykseen, joten on pyrittävä varmistamaan, että yhteisö kehittää yhdessä kolmansien maiden kanssa yhtenäisen ja johdonmukaisen lähestymistavan energia-alan kysymyksiin, (5) yhteisö osallistuu kansainvälisiin energia-alan toimiin useiden ohjelmien yhteydessä; näiden toimien yhtenäisyyden varmistamiseksi olisi niiden yhteensovittamista parannettava, (6) yhteisön tuen tehokkaan käytön varmistamiseksi ja päällekkäisen työn välttämiseksi komissio huolehtii siitä, että hankkeet arvioidaan ennakolta perusteellisesti; komissio seuraa ja arvioi järjestelmällisesti tukea saavien hankkeiden edistymistä ja tuloksia, (7) energia-alan kansainvälistä yhteistyötä koskevien yhteisön välineiden ja muiden samankaltaisten kansainvälisten ohjelmien yhteensovittamista olisi tehostettava, (8) tämän ohjelman tärkeimmät tavoitteet voidaan niiden laaja-alaisuuden vuoksi saavuttaa parhaiten yhteisön tasolla, (9) yhteisön energiapolitiikan alalla harjoittamaan kansainväliseen yhteistyöhön liittyviä toimia varten on tarpeen antaa erityinen säädös, (10) päätöksellä 1999/21/EY, Euratom (5) hyväksytyn energia-alan toimia koskevan monivuotisen puiteohjelman (1998-2002) osana olisi tämän vuoksi hyväksyttävä erityisohjelma kansainvälisen energia-alan yhteistyön vahvistamiseksi; tällä erityisohjelmalla korvattaisiin energia-alan kansainvälisen yhteistyön edistämistä koskevasta ohjelmasta (Synergia-ohjelma) 14 päivänä huhtikuuta 1997 annettu neuvoston asetus (EY) N:o 701/97 (6), (11) 8 päivänä heinäkuuta 1996 annetun neuvoston päätöslauselman mukaan poliittiset ja kaupalliset suhteet ovat erityisen tärkeitä energiapolitiikan osia, ja tästä syystä yhteisön energia-alan kansainvälistä yhteistyötä koskevat toimenpiteet olisi tehokkaammin otettava osaksi sen harjoittamaa ulkopolitiikkaa, (12) tähän ohjelmaan sisältyvän energia-alan yhteistyöllä olisi pyrittävä tehostamaan yhteisön yritysten kilpailukykyä, parantamaan hankintavarmuutta, edistämään kestävää kehitystä ja parantamaan energiatehokkuutta; tällaista yhteistyötä voidaan toteuttaa yhteistyöhankkeiden ja hankkeiden yhteisrahoituksen avulla, (13) tämän yhteistyön on perustuttava viitteelliseen ohjelmaan, ja siihen voidaan vaikuttaa kyseisten valtioiden tai kansainvälisten tutkimuskeskusverkostojen kanssa tehtävin sopimuksin, (14) kyseinen yhteistyö kuuluu unionin ulkosuhteiden alaan, joten sitä koskevat 21 päivänä joulukuuta 1977 annetun Euroopan yhteisöjen yleiseen talousarvioon sovellettavan varainhoitoasetuksen (7) IX osaston erityissäännökset, (15) tähän päätökseen sisältyy 6 päivänä maaliskuuta 1995 annetun Euroopan parlamentin, neuvoston ja komission julistuksen (8) 2 kohdan mukainen rahoitusohje tämän ohjelman koko keston ajaksi, mikä ei vaikuta perustamissopimuksessa määriteltyyn budjettivallan käyttäjän toimivaltaan; olisi otettava huomioon, että uudet rahoitusnäkymät neuvotellaan tämän ohjelman toteuttamisen aikana, ja (16) Euroopan yhteisön perustamissopimuksessa on ainoastaan sen 235 artiklassa määräys tämän päätöksen tekemiseksi tarvittavista valtuuksista, ON PÄÄTTÄNYT SEURAAVAA: 1 artikla 1. Yhteisö toteuttaa ajanjaksona 1998-2002 energia-alan toimia koskevan monivuotisen puiteohjelman osana energia-alan kansainvälisen yhteistyön vahvistamista koskevan erityisohjelman, jäljempänä "Synergia-ohjelma". 2. Päätöksen 1999/21/EY; Euratom 1 artiklan 2 kohdassa lueteltujen ensisijaisten tavoitteiden lisäksi Synergia-ohjelmalla pyritään: - avustamaan kolmansia maita energiapolitiikan määrittelyssä, muotoilussa ja toteuttamisessa, - edistämään yhteisön ja kolmansien maiden välistä teollisuusyhteistyötä energia-alalla, 2 artikla 1. Rahoitusohje Synergia-ohjelman toteuttamiseksi on 15 miljoonaa ecua. Tästä määrästä 6 miljoonaa ecua on tarkoitettu ajanjaksoksi 1998-1999. Ajanjaksoa 2000-2002 koskeva rahoitusohje tarkistetaan, jollei 9 miljoonan ecun määrä vastaa kyseisen ajanjakson rahoitusnäkymiä. 2. Budjettivallan käyttäjä myöntää vuosittaiset määrärahat rahoitusnäkymien rajoissa. 3 artikla 1. Edellä 1 artiklassa tarkoitettujen tavoitteiden saavuttamiseksi yhteisö osallistuu erityisesti seuraavien toimien rahoitukseen: - energiapolitiikan alan neuvonta ja koulutus, - energia-alan selvitykset ja ennusteet, - energiapoliittisen vuoropuhelun ja tietojenvaihdon edistäminen, erityisesti järjestämällä konferensseja ja seminaareja, - rajojen yli ulottuvan alueyhteistyön tukeminen, - energia-alan yhteistyöedellytysten parantaminen. Tutkimus-, kehitys- ja esittelyhankkeille ei voida myöntää rahoitusta. 2. Synergia-ohjelman toteuttamisessa komissiota avustaa päätöksen 1999/21/EY, Euratom 4 artiklassa tarkoitettu komitea. 3. Yhteistyöhön kuluu myös kyseisten toimien valmisteluun, täytäntöönpanoon, seurantaan ja toteuttamisen arviointiin liittyvät kulut sekä tiedottamisesta aiheutuvat kulut. 4 artikla 1. Yhteisön rahoitusosuudet voidaan antaa apurahoina, jotka myönnetään vaiheittain sitä mukaa kun hankkeet etenevät. 2. Synergia-ohjelman rahoitusta myönnetään päällekkäisyyden välttämiseksi vasta kun on tarkistettu, ettei toimia voida rahoittaa muista yhteisön ohjelmista. 3. Rahoituspäätöksissä sekä kaikissa niihin perustuvissa sopimuksissa on määrättävä nimenomaisesti muun muassa, että edunsaajat hyväksyvät komission ja tilintarkastustuomioistuimen tarvittaessa paikalla suorittamat tarkastukset. 5 artikla 1. Liitteessä esitettyyn viitteelliseen ohjelmaan perustuva toimintaohjelma vahvistetaan päätöksen 1999/21/EY, Euratom 4 artiklassa säädetyn menettelyn mukaisesti. Tämä toimintaohjelma sisältää luettelon tärkeimmistä hankkeista, jotka rahoitetaan tämän päätöksen 3 artiklassa tarkoitettujen toimien puitteissa. Toimintaohjelman sisältö määritellään siten, että jäsenvaltioilla on käytettävissään tarpeelliset tiedot, jotta tämän päätöksen 3 artiklan 2 kohdassa tarkoitettu komitea voi antaa lausuntonsa. 2. Kolmansien maiden ja kansainvälisten järjestöjen kanssa voidaan tehdä erityissopimuksia kyseessä olevien maiden kanssa toteutettavan yhteistyön pääpiirteiden ja toimintaohjelman toimeenpanoa koskevan neuvottelumenettelyn määrittelemiseksi. 3. Sopimuksia voidaan tehdä myös kansainvälisten tutkimuskeskusverkostojen kanssa, jotta verkostojen osuus toimintaohjelman tavoitteiden toteuttamisessa voitaisiin määritellä. 6 artikla 1. Komissio huolehtii toimien toteuttamisesta 5 artiklassa tarkoitetun toimintaohjelman mukaisesti. 2. Palvelusopimukset tehdään pääsääntöisesti rajoitetuilla tarjouspyynnöillä Euroopan yhteisöjen yleiseen talousarvioon sovellettavan varainhoitoasetuksen 118 artiklan mukaisesti. Neuvottelumenettelyllä tehtäviä sopimuksia voidaan tehdä alle 50 000 ecun määräisistä toimista. Hankintasopimukset, jos niitä tarvitaan palvelusopimusten täydentämiseksi ja jos ne rajoittuvat Synergia-ohjelman tavoitteisiin, tehdään avointen tarjouspyyntöjen perusteella, lukuun ottamatta varainhoitoasetuksen 116 artiklan mukaisia tapauksia. Tarjouspyyntöihin ja sopimuksiin voivat osallistua yhtäläisin ehdoin kaikki jäsenvaltioiden ja edunsaajavaltioiden luonnolliset ja oikeushenkilöt. Komissio voi tapauskohtaisesti hyväksyä muiden maiden luonnollisten ja oikeushenkilöiden osallistumisen näihin toimiin tarkoitetuista määrärahoista rahoitettujen hankkeiden keston ajaksi, jos kyseiset ohjelmat tai hankkeet edellyttävät erityisiä avustusmuotoja, joita on erityisesti saatavilla näissä maissa, ja jos nämä maat suostuvat toimimaan vastavuoroisesti. 3. Yhteisö ei rahoita veroja, maksuja eikä kiinteän omaisuuden ostoa. 4. Jos kyse on yhteisrahoituksesta, komissio voi tapauskohtaisesti sallia kyseisten kolmansien maiden yritysten osallistumisen tarjouspyyntöihin ja sopimuksiin. Komissio ilmoittaa tästä 8 artiklan nojalla tehtävässä arvioinnissa. 7 artikla 1. Komissio huolehtii yhdessä jäsenvaltioiden kanssa yhteisön ja yksittäisten jäsenvaltioiden edunsaajavaltioissa toteuttamien asiantuntijatoimien tehokkaasta yhteensovittamisesta jäsenvaltioiden toimittamien tietojen perusteella. 2. Yhteensovittamista ja yhteistyötä kansainvälisten rahoituslaitosten ja muiden rahoittajien kanssa on rohkaistava. 3. Komissio tarkastelee mahdollisuuksia edistää Synergia-ohjelman, jäsenvaltioiden kahdenvälisen yhteistyön, muiden kansainvälisten järjestöjen ohjelmien ja muiden yhteisön ohjelmien yhteisrahoitusta. Päällekkäisyyksien välttämiseksi komissio huolehtii erityisesti siitä, että Synergia-ohjelman ja muiden kansainväliseen energiayhteistyöhön liittyvien yhteisön välineiden puitteissa toteutettava toiminta sovitetaan yhteen ja että ne täydentävät toisiaan. Komissio huolehtii myös siitä, että Synergia-ohjelman ja muiden kansainvälisten järjestöjen toteuttamien energia-alan ohjelmien tai toimien päällekkäisyys vältetään. 8 artikla Synergia-ohjelman toteuttamista koskeva tarkastelu sekä sisäinen ja ulkopuolinen arviointi tehdään päätöksen 1999/21/EY, Euratom 5 artiklan mukaisesti. 9 artikla Tällä päätöksellä kumotaan ja korvataan asetus (EY) N:o 701/97. 10 artikla Tämä päätös on osoitettu kaikille jäsenvaltioille. Tehty Brysselissä 14 päivänä joulukuuta 1998. Neuvoston puolesta W. MOLTERER Puheenjohtaja (1) EYVL C 328, 26.10.1998 (2) EYVL C 214, 10.7.1998, s. 44 (3) EYVL C 315, 13.10.1998, s. 1 (4) EYVL C 224, 1.8.1996, s. 1 (5) Ks. tämän virallisen lehden sivu 16 (6) EYVL L 104, 22.4.1997, s. 1, asetus sellaisena kuin se on muutettuna asetuksella (EY) N:o 2598/97 (EYVL L 351, 23.12.1997, s. 16). (7) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY) N:o 2444/97 (EYVL L 340, 11.12.1997, s. 1). (8) EYVL C 102, 4.4.1996, s. 4 LIITE VIITTEELLINEN TOIMINTAOHJELMA Synergia-ohjelman toteuttamisessa ja toimintaohjelman laatimisessa on otettava huomioon seuraavat suuntaviivat. Synergia-ohjelman tehtävänä on auttaa toteuttamaan seuraavia yhteisön energia-alan tavoitteita, jotka on esitetty energia-alan toimia koskevasta monivuotisesta puiteohjelmasta ja siihen liittyvistä toimenpiteistä tehdyn päätöksen 1999/21/EY, Euratom 1 artiklassa: - hankintavarmuus, - kilpailukyky, - ympäristönsuojelu. Kuhunkin näistä tavoitteista liittyy merkittävä ulkoinen osatekijä. Synergia-ohjelmassa toteutetaan sen tavoitteiden mukaisia toimia ja varmistetaan yhteensovittaminen yhteisössä muutoin harjoitettavien energiapolitiikan alan kansainvälisten yhteistyötoimien kanssa. I YHTEISÖN ENERGIA-ALAN TAVOITTEISIIN LIITTYVÄT YHTEISTYÖALAT A. Kaikkiin kolmeen tavoitteeseen tähtäävät toimet: - kolmansille maille annettava energiapoliittinen neuvonta, - energiatehokkuuden edistäminen kolmansissa maissa, - paikallisten ja erityisesti uusiutuvien paikallisten energialähteiden kehittäminen, - energia-alan alueellisen yhdentymisen edistäminen, - yhteisön ohjelmien yhtenäisyyden edistäminen tietyillä alueilla (esim. Mustanmeren, Kaspianmeren, Välimeren, Itämeren, Barentsinmeren ja Persianlahden alueet). B. Kilpailukyky: - Eurooppalaisten toimijoiden markkina-aseman lujittamiseen tähtäävän yhteistyön edistäminen tärkeimmillä energia-alan markkinoilla, erityisesti Aasiassa ja Latinalaisessa Amerikassa, - kolmansien maiden energia-alan järjestämistä koskeva neuvonta, - tuki energia-alan vapauttamiselle ja kilpailulle avaamiselle sekä kolmansille maille annettava apu niiden energiapolitiikan laatimista varten tässä uudessa tilanteessa, erityisesti energiaperuskirjasta tehdyn sopimuksen mukaisesti, - eurooppalaisten yritysten kolmansiin maihin suunnattujen energia-alan investointien edistäminen. C. Hankintavarmuus: - vuoropuhelu energiaa tuottavien ja vievien maiden kanssa: Persianlahden ja Kaspianmeren maat, Venäjä sekä Amerikan, Aasian ja Afrikan tuottajamaat, - vuoropuhelun edistäminen Euroopan yhteisön ja Euroopan energiaperuskirjasta tehdyn sopimuksen allekirjoittajamaiden, erityisesti kauttakuljetusmaiden ja sellaisten tuottajamaiden, jotka ovat myös kauttakuljetusmaita, välillä siten, että autetaan panemaan Euroopan energiaperuskirjasta tehdyn sopimuksen määräykset täytäntöön, - osallistuminen alan kansainvälisten elinten työhön ja niiden työn tukeminen: ministeritason sekä tuottajien ja kuluttajien konferenssit, Kansainvälinen energiajärjestö, - tuki suotuisien investointiolosuhteiden luomiselle kolmansissa maissa energian tuotannossa ja siirrossa kansainvälisen oikeuden säännösten mukaisesti ja erityisesti Euroopan energiaperuskirjan ja Maailman kauppajärjestön periaatteiden pohjalta. D. Ympäristönsuojelu: - kolmansien maiden energia-alan päättäjille ja työntekijöille annettava ympäristötietoisuutta edistävä koulutus, - yhteisön energia- ja ympäristöalan kokemuksen ja tiedon levittäminen, - ympäristöä säästävän teknologian käytön edistäminen erityisesti kivihiilen poltossa suurissa kuluttajamaissa, kuten Kiinassa, ottamalla huomioon sen vaikutukset energiapolitiikkaan, - sellaisten pyrkimysten vahvistaminen ja tukeminen, joilla pyritään saamaan kolmannet maat ottamaan huomioon ympäristönäkökohdat energiapolitiikassa ja -suunnittelussa, - kolmansien maiden rohkaiseminen ja auttaminen sellaisen energianhankintaa ja -käyttöä koskevan kansallisen energiapolitiikan suunnittelussa ja toteutuksessa, jossa otetaan huomioon ympäristön erityispiirteet. II TÄRKEIMMÄT MAANTIETEELLISET ALUEET JA YHDENMUKAISUUS YHTEISÖN KANSAINVÄLISTEN YHTEISTYÖOHJELMIEN KANSSA A. Tehtävä ja painopisteet: Energia-alan kansainvälisissä suhteissa Synergia-ohjelmalla: - edistetään energia-alan yhteistyötä suhteissa kolmansiin maihin, - pyritään siihen, että sen sisältämät energia-alan tavoitteet otetaan huomioon yhteisön muihin ohjelmiin kuuluvissa ulkoisissa yhteistyötoimissa, - helpotetaan muissa yhteisön yhteistyövälineissä rahoitettavien energiahankkeiden esille tuloa. B. Tärkeimmät maantieteelliset alueet: Synergia-ohjelmassa keskitytään yhteisön ulkosuhteiden kannalta tärkeimpiin maantieteellisiin alueisiin ja pyritään saavuttamaan tiettyjä näiden suhteiden tärkeimpiä tavoitteita. Synergia-ohjelmassa annetaan etusija seuraaville alueille: - Keski- ja Itä-Eurooppa, - entisen Neuvostoliiton itsenäiset valtiot, - yhteisön ulkopuoliset Välimeren maat, - Latinalainen Amerikka: painopisteitä ovat Mercosur-maat, Chile, Meksiko ja Venezuela, - Aasia: Kiina, Intia ja ASEAN-maat, - Afrikka.